רננה רז

רננה רז (נולדה ב-29 ביולי 1978) היא רקדנית, כוריאוגרפית, שחקנית וזמרת ישראלית.

קריירת המחול
רז נולדה בפתח תקווה לאם מורה לתנ"ך ולאב שעסק בשיווק. היא החלה לרקוד בגיל 5 אצל המורה למחול מרים קופמן ולמדה בבית הספר התיכון לאומנויות על שם תלמה ילין. רז לא התגייסה לצבא. היא למדה ריקוד ב'בת דור', ורקדה בקבוצת המחול של נעה דר ובלהקתו של עידו תדמור. משנת 1999 היא פועלת כיוצרת עצמאית בתחום המחול. יצירותיה הוצגו ביפן, ברזיל, גרמניה, פולין והולנד. בשנת 2001 השתתפה בביאנלה של ונציה בעבודתו של אהד פישוף והאמן אורי קצנשטיין. כמו כן, יצרה כוריאוגרפיות לתיאטראות הבימה, הקאמרי והחאן.

קריירת המשחק
רז למדה תיאטרון ב'תיאטרון החדר - המעבדה לתיאטרון' של אמיר אוריין. רז לימדה ב"בצלאל", ומלמדת בחוג לתיאטרון באוניברסיטת חיפה.

השתתפה בהצגה 'סיפורו של איש בודד' מאת עופר עמרם ובבימויו בתיאטרון צוותא, ו'אשת' מאת אלית ובר ובבימויה בתיאטרון גבעתיים.

ב-2003 גילמה את ציפורה רוטנברג בטלנובלה החסידית "החצר", ב-2004 גילמה את קרן בטלנובלה "אהבה מעבר לפינה"; גילמה את ענבל בעונה הראשונה של סדרת הטלוויזיה היומית "ראש גדול"; וגילמה את אפרת בסדרת הטלוויזיה "מעורב ירושלמי". ב-2005 השתתפה בסרטו של סטיבן ספילברג "מינכן". ב-2007 גילמה את גאיה בסדרת הטלוויזיה "אולי הפעם"; וגילמה את נעמה בסדרת הטלוויזיה "האקס המיתולוגי". ב-2008 גילמה את ענת בן טובים, התפקיד ראשי בסדרת הטלוויזיה "המקום". בשנת 2011 השתתפה בסדרה החברים של נאור. רז שיחקה בסרט זוכה פרס אופיר "למלא את החלל" (2012), ובתפקיד ראשי בסרט הקצר "ערומים" של יורם זקס לצד דני גבע (2015). ב-2019 שיחקה בסרט "מראות שבורות".

בשנת 2015 יצרה את ההצגה "השימוע" בה גם שיחקה, ועסקה בפרשת פיטוריו של המורה אדם ורטה. על יצירתה זו זכתה בפרס שולמית אלוני.

רז השתתפה במספר פרסומות עבור חברת החשמל. כמו כן, רז היא פרזנטורית בקמפיין של לשכת הפרסום הממשלתית לחיסכון במים, מטעם רשות המים.

בשנת 2022 שיחקה בסדרה "מיוחדת" של כאן חינוכית את אורלי דהאן.

השתתפה בפרק בסדרה טיטו ורוחו בתפקיד שני הברמן, פסיכולוגית.

בשנת 2024 השתתפה בסדרה טיפול לילי, בה גילמה את שירן, אשתו לשעבר של הפסיכולוג לואי מנסור, שלאחר דיכאון שמה קץ לחייה. מופיעה בסדרה בפלאשבקים בזיכרונם של בעלה וילדיה.

פרסים
 פרס שר המדע התרבות והספורט ליוצרים בראשית דרכם לשנת 2002.
 פרס שר החינוך התרבות והספורט ליוצרים צעירים לשנת 2003.
 פרס התיאטרון בכוריאוגרפיה לשנת 2004.
 פרס רוזנבלום לשנת 2006.
 פרס שר המדע התרבות והספורט 2006.
 פרס היצירה על שם שולמית אלוני 2018.

חיים אישיים
רז נישאה בטקס נישואים רפורמי לאור מורן, אנימטור ומעצב גרפי במקצועו. את הטקס ערכה אמה של רז, מירה רז, רבה רפורמית בהכשרתה. לזוג שני ילדים.

בעקבות אישור "חוק הלאום" בכנסת ב־2018 כתבה רז בטוויטר: "אני פנויה גם לקמפיין 'ישראל מתביישת' אם מישהו בעניין". לקראת הבחירות לכנסת ה-19, חשפה רז כי היא מצביעה למפלגת מרצ.

קישורים חיצוניים



 רננה רז באתר עמותת הכוריאוגרפים.




 תמר קומם, דיוקן בננה - רננה רז, אתר "בננות", 10 בספטמבר 2009












 רננה רז. על סף השבר. פודקאסט חיות מחול על מחול עכשווי בישראל. סדרת ׳חיבורים וגופים חיים׳ - מחול מגיב ל-7.10 ולמלחמה. עורכות: ד"ר יעל (ילי) נתיב ואיריס לנה. 2024.

 הערות שוליים 

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:פתח תקווה: אישים
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:כוריאוגרפיות יהודיות
קטגוריה:רקדניות ישראליות
קטגוריה:שחקניות קולנוע חרדי
קטגוריה:זוכי פרס שולמית אלוני
קטגוריה:ישראליות שנולדו ב-1978
קטגוריה:ישראלים שנולדו ב-1978